**Dôvodová správa**

# Všeobecná časť

Návrh zákona, ktorým sa mení zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisovpredkladajú na rokovanie Národnej rady Slovenskej republikyposlanci Alojz Baránik a Ondrej Dostál.

**Cieľom návrhu zákona je zrušenie zákazu zverejňovania tváre sudcov z dôvodu, že ide o neprimerané obmedzenie pre masovo-komunikačné prostriedky a poskytnutie neodôvodnenej anonymity sudcu vo vzťahu k verejnosti.**

Zákaz zverejňovania tváre sudcu je úplne zbytočný, pretože tohto sudcu nijako nechráni pred zločincami (keďže fotografiu sudcu si zločinecké skupiny vedia zadovážiť inak než z médií a spravidla ani nečerpajú zdroje z masovokomunikačných prostriedkov).

Návrh zákona je v súlade s  ustanoveniami Ústavy Slovenskej republiky, inými ústavnými zákonmi a zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.

Návrh zákona nebude mať negatívny vplyv na verejné financie ani negatívne sociálne vplyvy. Návrh zákona taktiež nebude mať negatívny vplyv na podnikateľské prostredie, životné prostredie, informatizáciu spoločnosti a nebude mať ani vplyv na manželstvo, rodičovstvo a rodinu.

**B. Osobitná časť**

**K Čl. I**

Navrhuje sa nové znenie § 34 ods. 7 tak, že sa z neho vypúšťa zákaz zverejňovania tváre sudcov z dôvodu, že ide o neprimerané obmedzenie pre masovo-komunikačné prostriedky.

**K Čl. II**

Účinnosť predkladaného zákona sa navrhuje na 1. marca 2020.